**ՄԱՐՄԱՇԵՆ ՀԱՄԱՅՆՔԻ ՂԵԿԱՎԱՐ ԿԱՐԵՆ ԱՐՇԱԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁՆ ԱՄԱՆՈՐԻ և ՍՈՒՐԲ ԾՆՆԴՅԱՆ ՏՈՆԵՐԻ ԱՌԹԻՎ**

**Սիրելի՛ հայրենակիցներ, սիրելի՛ ընկերներ, սրտանց շնորհավորում եմ Ձեզ Ամանորի և Սուրբ Ծննդյան տոների առթիվ:**

**Մի քանի ժամից պատմության էջերից մեկը հերթական անգամ կթերթվի, ու բոլորս միասին կթևակոխենք նոր՝ 2019 թվական:**
**2018 թվականը կմնա անցյալում, և մեզնից յուրաքանչյուրն ինքը կորոշի, թե ինչը հիշել ուրախությամբ, ինչը՝ գուցե թախիծով:**
**Անցնող տարին ցնցումների տարի էր, տարի, երբ ձևավորվում ու զարգանում էին գործընթացներ, որոնք դեռևս անպայման իրենց մասին հիշեցնելու են հետագայում: 2018 թվականը փորձությունների տարի էր, որոնց մեծամասնությունը մենք արժանապատվորեն հաղթահարեցինք:**
**Նոր տարվա նախաշեմին մեզնից յուրաքանչյուրը հետադարձ հայացք է գցում անցնող տարվան, վերլուծում կատարած աշխատանքներն ու բացթողումները, ծրագրում հաջորդ տարվա անելիքները: Մենք բոլորս պետք է առավել լավատեսորեն նայենք վաղվա օրվան, հավատանք, որ այն առավել լուսավոր ու պայծառ է լինելու: Ես հավատում եմ, որ գալիք 2019 թվականը մեզ համար լինելու է նորանոր հաղթանակների, ձեռքբերումների և առաջընթացի տարի: Սիրելի՛ հայրենակիցներ, մաղթում եմ երջանկություն, լավատեսություն վաղվա օրվա նկատմամբ: Շնորհավորանքի առանձնահատուկ խոսքեր եմ հղում Ամանորի գիշերը մարտական հերթապահություն իրականացնող բոլոր զինծառայողներին՝ մաղթելով նրանց տոկունություն ու խաղաղ ծառայություն, իսկ զինծառայողների ծնողներին՝ քաջառողջություն և բարօրություն: Թող գալիք 2019 թվականը լինի Ձեր սպասումների և հույսերի իրականացման տարի: Շնորհավոր Ամանոր և Սուրբ Ծնունդ:**